Z á p i s n i c a
zo zasadnutia obecného zastupiteľstva, konaného dňa 04.12. 2019                                

Prítomní: Ružena Opálková, starostka obce
                  PhDr. Zlatica Opáleková – hlavná kontrolórka obce
	      Ivan Slezák
	      Miroslav Vadovič
	      Ing. Peter Pilát
                  Ľuboš Debrecký 
      Peter Poliak
                  Monika Martinkovičová

Ospravedlnení poslanci: Jozef Vadovič

Program: 

     1. Otvorenie.
     2. Schválenie programu zasadnutia.
    3. Určenie zapisovateľa a overovateľov zápisnice a uznesenia, návrhovej komisie.
    4. Návrh VZN  č. 9/2019 o zneškodňovaní obsahu žúmp.
     5. Návrh VZN č. 10/2019 o vyhradení miest a ustanovení podmienok na  
         umiestňovanie volebných plagátov na verejných priestranstvách počas volebnej 
         kampane.
     6. Dodatok č. 1/2019 k VZN č. 4/2015, ktorým sa ruší Dodatok č. 1/2017 k VZN č.       
         4/2015.
     7. Správa hl. kontrolórky o vykonanej kontrole.
     8. Úprava rozpočtu r. 2019. 
     9. Prerokovanie návrhu rozpočtu na r. 2020 -2022.
     10. Stanovisko hlavnej kontrolórky k návrhu rozpočtu r. 2020, 2021, 2022.
     11. Schválenie rozpočtu r. 2020, 2021, 2022.
     12. Stav finančných prostriedkov obce.
     13. Rôzne.
     14. Diskusia.
     15. Záver.


1. Otvorenie
Zasadnutie obecného zastupiteľstva v Šelpiciach otvorila a viedla Ružena Opálková,
starostka obce. V úvode privítala poslancov, ostatných prítomných a skonštatovala,
že počet prítomných poslancov je 6,  t. j. obecné zastupiteľstvo v Šelpiciach je spôsobilé rokovať a uznášať sa. Poslanec J. Vadovič sa ospravedlnil. Návrh programu bol poslancom doručený spolu s pozvánkou na zasadnutie OZ.


 
2. Program zasadnutia bol poslancami jednohlasne schválený.

3. Za zapisovateľa bola určená Tatiana Chmelařová, za overovateľov zápisnice  a uznesenia Ivan Slezák a Monika Martinkovičová, návrhová komisia  -  Miroslav Vadovič a Peter Poliak.
4. Návrh VZN  č. 9/2019 o zneškodňovaní obsahu žúmp.
- starostka predložila návrh v zmysle zákona č. 442/2002 Z.z. o verejných vodovodoch a verejných kanalizáciách a upozornila, že v zmysle tohto zákona je každá domácnosť povinná pripojiť sa na verejnú kanalizáciu, keď je v obci vybudovaná. 
- poslanec Poliak sa dotazoval aký bude postup pri nesplnení podmienok tohto VZN, pretože v priestupkovom konaní sa uvádza lehota 2 roky a nie 3 roky ako je uvedené v návrhu VZN. Starostka reagovala, že obec bude v týchto prípadoch postupovať v zmysle zákona o priestupkoch a v návrhu VZN bude opravená lehota na 2 roky.
- poslanec Debrecký poznamenal, čo v prípade ak žije v domácnosti staršia osoba a nebude sa chcieť pripojiť, 
5. Návrh VZN č. 10/2019 o vyhradení miest a ustanovení podmienok na  
umiestňovanie volebných plagátov na verejných priestranstvách počas volebnej kampane.
- starostka predložila návrh VZN č. 10/2019 o vyhradení miest a ustanovení  podmienok na  umiestňovanie volebných plagátov na verejných priestranstvách počas volebnej  kampane – v zmysle novelizácie zákona č. 181/2014 Z. z. o volebnej kampani a zákona č. 85/2005 Z. z. o politických stranách a politických hnutiach.
     6.   Dodatok č. 1/2019 k VZN č. 4/2015, ktorým sa ruší Dodatok č. 1/2017 k VZN 
           č. 4/2015 o miestnych daniach a o miestnom poplatku za komunálne odpady   
           a drobné stavebné odpady.
- starostka informovala o zvýšení poplatku za psa a za odvoz komunálneho odpadu z dôvodu zvýšenia ceny firmou FCC Trnava.
     7.   Správa hl. kontrolórky o vykonanej kontrole.
- hlavná kontrolórka predniesla správu o vykonanej kontrole, ktorá bude prílohou zápisnice.
     8.   Úprava rozpočtu r. 2019.
- poslancom bol zaslaný návrh úpravy rozpočtu roku 2019 a zároveň starostka upozornila, že táto úprava nie je konečná, nakoľko do konca roka sa ešte budú meniť  príjmy a výdavky obce, 
- starostka poznamenala, že úprava rozpočtu sa bude robiť za účasti všetkých  poslancov v závere účtovacieho obdobia,
- poslanec Pilát poznamenal, že v kapitálových výdavkoch na rok 2019 boli rozpočtované sumy na výstavbu kanalizácie, ktorá však nebola zrealizovaná nie vinou obce, taktiež aj náklady na rozšírenie zberového dvora,
- ďalšie neplánované výdavky boli vynaložené na zhotovenie opony v sále KD, oslavy 770. výročia obce, / ktoré neboli v rozpočte r. 2019/.
      9.   Prerokovanie návrhu rozpočtu na r. 2020 -2022.
	- poslancom bol zaslaný návrh rozpočtu na roky 2020-2022, 
	- poslanci prerokovali návrh prerozdelenia finančných prostriedkov na jednotlivých   
             položkách rozpočtu, upravili výšku poskytnutých dotácii pre DHZ Šelpice – 2000 eur,  
[bookmark: _GoBack]             JDS -2000 eur a TJ Elastik – 1000 eur,
- v kapitálových výdavkoch boli upravené fin. prostriedky na rekonštrukciu  multifunkčného ihriska, spoluúčasť na výstavbu kanalizácie, dobudovanie komunikácie pri bytových domoch,
- poslanec Debrecký doplnil realizáciu preloženia priechodu pre chodcov, ktorá bude financovaná v rámci bežných výdavkov.
- poslanec Poliak sa dotazoval na záväzky a pohľadávky obce – starostka odpovedala, že tieto budú súčasťou záverečného účtu.
Poslanci úpravu schválili, zdržali sa poslanci Martinkovičová a Poliak.
    10.   Stanovisko hlavnej kontrolórky k návrhu rozpočtu r. 2020, 2021, 2022.
- hlavná kontrolórka prečítala stanovisko k návrhu rozpočtu, rozpočet na rok 2020 odporučila schváliť a rozpočet na roky 2021-2022 zobrať na vedomie.
    11.  Schválenie rozpočtu r. 2020, 2021, 2022.
- poslanci po úpravách v návrhu rozpočtu na rok 2020 následne rozpočet schválili, zdržal sa poslanec Poliak.
    12.  Stav finančných prostriedkov obce.
- starostka obce informovala prítomných o stave finančných prostriedkov na jednotlivých bežných účtoch.	
Upozornila na skutočnosť, že po obci istý pán rozširuje reči, že starostka spreneverila sumu 400.000 EUR, starostka informovala prítomných, že to nie je pravda, obec takouto čiastkou ani nedisponovala a keby sa tak stalo, z čoho by potom  obec vybudovala kanalizáciu, chodníky, komunikácie  atď. Na žiadosť prítomných občanov, aby starostka menovala tohto občana, reagoval poslanec Pilát, že to povedal p. Klimo, ktorý si túto čiastku nejak vypočítal, že starostka je na kriminál a má to vraj od p. Piláta, avšak on p. Klimovi nič takéto nepovedal.  
     13. Rôzne.
           - poslanec Slezák prečítal správu nezávislého audítora za rok 2018,
           - starostka obce poďakovala všetkým, ktorí sa podieľali na prípravách osláv 770. výročia 
             obce a zároveň sa ospravedlnila členom poľovníckeho združenia, že nedopatrením 
             neboli prizvaní, čo konštatoval aj poslanec Slezák a tiež sa im ospravedlnil. 
           - starostka predložila poslancom návrh na vyplatenie odmeny vo výške 30% z    
             mesačného platu HK za obdobie 12 kalendárnych mesiacov január až december 2019,    
             ktorá bude vyplatená v najbližšom výplatnom termíne. 
             Svoju prácu si robí k plnej spokojnosti, vykonáva ju pre obec 3,5 roka a doteraz jej 
             žiadna odmena ani navýšenie platu zo strany obce poskytnutá nebola. Poslanci tento 
             návrh prijali.
     14. Diskusia.
           - p. Baxová znovu žiadala o riešenie parkovania pred obchodom, pretože p.Hajdáková 
             už viackrát volala policajtov na občanov, ale i nájomcu obchodu, autom naschvál 
             parkuje krížom cez celý verejný priestor a tak bráni ostatným možnosť zaparkovať 
             a nakúpiť si v obchode,
· P. Ďuriš sa vyjadril, čo obec urobila pre jeho psa, keď zvyšuje poplatok za psa,
      
15.  Záver.
- nakoľko zo strany poslancov ako i občanov už neboli žiadne dotazy, starostka
  poďakovala za účasť a zasadnutie obecného zastupiteľstva ukončila.



            Zapísala:
            Tatiana Chmelařová      	                ................................








Ružena Opálková
                                                                                        	               starostka obce

